钦定古今图书集成/明伦汇编/官常典/第296卷 > 《哀王孙》前人
## 钦定古今图书集成/明伦汇编/官常典/第296卷 > 《哀王孙》前人

“长安城头头白乌，夜飞延秋门上呼。又向人家啄大
屋，屋底达官走避胡。”金鞭断折九马死，骨肉不待同
驰驱。腰下宝玦青珊瑚，可怜王孙泣路隅。问之不肯
道姓名，但道困苦乞为奴。已经百日窜荆棘，身上无
有完肌肤。高帝子孙尽隆准，龙种自与常人殊。豺狼
在邑龙在野，王孙善保千金躯。不敢长语临交衢，且
为王孙立斯须。昨夜东风吹血腥，东来橐驼满旧都。
朔方健儿好身手，昔何勇锐今何愚。窃闻太子已传
位，圣德北服南单于。《花门》《面请》雪耻，慎勿出口他
人狙。哀哉王孙慎勿疏，五陵佳气无时无。